

**Εκδρομή στην πεταλούδα του Αιγαίου**

**ΑΣΤΥΠΑΛΑΙΑ**

Εδώ στα δυτικά των Δωδεκανήσων και στην συνάντηση με τις Κυκλάδες, υπάρχει ένα αυθεντικό Ελληνικό νησί σε σχήμα πεταλούδας όπου εκτός από γαλαζοπράσινες θάλασσες, κρυστάλλινα νερά και όμορφες παραλίες συνδυάζει τη γοητεία των ασβεστωμένων σπιτιών με την βενετσιάνικη επιρροή του μεσαιωνικού κάστρου της. Η Χώρα ξεδιπλώνει τα ελικοειδή δρομάκια της προς την επιβλητική καστροπολιτεία που παρακολουθεί το νησί για αιώνες! Το βράδυ οι τοπικές ταβέρνες αποκαλύπτουν τις γεύσεις της γης όπως το μυρωδάτο μέλι, τα ώριμα τυριά και τα ψητά ψάρια κάτω από έναν έναστρο ουρανό.

**ΤΕΣΣΕΡΕΙΣ ΗΜΕΡΕΣ 25 ΕΩΣ & 28 ΙΟΥΝΙΟΥ**

**ΑΝΑΛΥΤΙΚΟ ΠΡΟΓΡΑΜΜΑ**

**1η ΗΜΕΡΑ:** Αναχώρηση για το λιμάνι του Πειραιά. Επιβίβαση στο πλοίο και απόπλους στις 06:45. Άφιξη στο νησί και μεταφορά στο ξενοδοχείο μας **Maltezana Beach Hotel 3\*.** Μπάνιο στην ομώνυμη παραλία Μαλτεζάνα ή στην διπλανή παραλία του Σχινόντα. Το βραδάκι πρώτη γνωριμία με την Χώρα. Διανυκτέρευση.

**2η ΗΜΕΡΑ:** Μετά το πρωινό μας αναχωρούμε για την πρώτη γνωριμία μας με το νησί και ξεκινάμε από το ψαροχώρι, την όμορφη και απάνεμη Ανάληψη. Φυσικά προστατευμένο το λιμάνι της για αιώνες αποτελούσε το ορμητήριο των Μαλτέζων πειρατών, εξού και το τοπωνύμιο Μαλτεζάνα. Εκεί στον όρμο του Καρέκλη, στέκει το μνημείο του Γάλλου ναυάρχου Bisson για να μας θυμίζει τα χρόνια των πειρατών. Τα λουτρά του Ταλαρά και ο ψηφιδωτός ζωδιακός κύκλος, μαζί με μια αναφορά στις δυο βασιλικές του Καρέκλη και της

Αγίας Βαρβάρας, θα μας θυμίζουν το ένδοξο και ακμάζον παρελθόν του οικισμού. Στην συνέχεια θα συναντήσουμε την ψαρόσκαλα με τα καίκια της αλλά και τα θεμέλια των παραθαλάσσιων σπιτιών που το 1956 κατεδάφισε το τσουνάμι! Ιστορίες θα έρθουν για να δέσουν την περιήγησή μας και να μας ταξιδέψουν για λίγο στο πλούσιο παρελθόν του. Στην συνέχεια επίσκεψη στον Πέρα Γυαλό και το Αρχαιολογικό Μουσείο Αστυπάλαιας. Μπάνιο στην όμορφη αμμώδη παραλία του Σχοινώντα. Το απόγευμα ξενάγηση στην Χώρα. Σημείο εκκίνησης η κεντρική πλατεία του νησιού με τους περίφημους ανεμόμυλους. Ακολουθεί επεξήγηση της αρχιτεκτονικής και λειτουργίας ενός παραδοσιακού ανεμόμυλου. Ένα μονοπάτι ανάμεσα σε λευκά σπιτάκια θα μας οδηγήσει στην κύρια είσοδο του Ενετικού κάστρου.

Κατά την διάρκεια της διαδρομής θα κάνουμε αρκετές στάσεις για να θαυμάσουμε την αρχιτεκτονική των σπιτιών και την υπέροχη θέα τους στη θάλασσα, ενώ θα ακούσουμε ιστορίες και ενδιαφέρουσες πληροφορίες αναφορικά με το νησί της Αστυπάλαιας κατά την διάρκεια των χρόνων. Το Ενετικό Κάστρο θα μας συνεπάρει με την μεγαλοπρέπειά του. Πάνω του αποτυπώνονται για αιώνες τα ιστορικά, κοινωνικά, πολιτιστικά δρώμενα του νησιού και των κατοίκων του. Θα τα εξιστορήσουμε καθώς θα περπατάμε μέσα στο Κάστρο. Διανυκτέρευση.

**3η ΗΜΕΡΑ:** Μετά το πρωινό μας αναχωρούμε για τη σηµερινή µας προαιρετική εκδροµή-κρουαζιέρα στο Κουτσομύτη και την Κουνούπα. Εκεί που βρίσκονται απομονωμένες οι πιο όμορφες παραλίες της Αστυπάλαιας. Τα νησάκια αυτά, που κατά την περίοδο της παντοδυναμίας των πειρατών στο Αιγαίο, ήταν το ορμητήριο και η κρυψώνα τους. Στην Κουνούπα μια λωρίδα γής ενώνει τους δύο ορεινούς όγκους, όσο για τον Κουτσομύτη τα γαλαζοπράσινα νερά του θυμίζουν μέρη εξωτικά. Χαλαρώστε και απολαύστε τις παραλίες αυτές μαζί με τις ιστορίες του καπετάνιου και τα δροσερά φρούτα που θα μας φιλέψουν. Διανυκτέρευση.

**4η ΗΜΕΡΑ:** Μετά το πρωινό μας οργανωμένη περιήγηση στη Μαλτεζάνα. Έπειτα μια σύντομη στάση στην εκκλησία της Παναγίας Της Πορταίτισσας. Η εκκλησία χτισμένη παραπλεύρως του Κάστρου έχει να επιδείξει την μοναδική της εκκλησιαστική αρχιτεκτονική συνδιάζοντας τον Ορθόδοξο με τον Καθολικό διάκοσμο. Η Εικόνα Της Παναγίας Της Πορταίτισσας είναι πιστό αντίγραφο της Παναγίας στην Μονή Ιβήρων του Αγίου Όρους.

Λίγο πρίν μπούμε στην κεντρική πλατεία της Χώρας και αφού γνωρίσουμε τις γειτονιές του παραδοσιακού οικισμού, θα επισκεφτούμε το νεκροταφείο βρεφών του 7ου αιώνα Π.Χ. μοναδικού αρχαιολογικού ευρήματος παγκοσμίως.

Τέλος αναχωρούμε για το λιμάνι με απόπλου για Πειραιά στις 18:00. Γυρισμός στα σπίτια μας με τις καλύτερες εντυπώσεις από ένα υπέροχο και παραδοσιακό νησί μας του Αιγαίου πελάγους και των Δωδεκανήσων.

**Κόστος συμμετοχής: 395 Ευρώ.**

**Εγγραφές με προκαταβολή 250 Ευρώ από 09/05 έως 23/05.**

**Οι τιμές είναι early booking και αφορούν τις εγγραφές μέσα στο χρονικό περιθώριο που αναφέρεται. Μετά οι τιμές θα αναπροσαρμοστούν με προσαύξηση.**

**Υποσημείωση:** Η σειρά των επισκέψεων της εκδρομής μπορεί να αλλάξει, αν κριθεί αναγκαίο για την καλύτερη διεξαγωγή της.

**ΠΕΡΙΛΑΜΒΑΝΕΙ:**Την μεταφορά με το πούλμαν. Ακτοπλοϊκά εισιτήρια Πειραιάς – Αστυπάλαια – Πειραιάς σε αριθμημένες θέσεις αεροπορικού τύπου. Τρείς διανυκτερεύσεις στο ξενοδοχείο **Maltezana Beach Hotel 3\*** με πρωινό καθημερινά.Περιηγήσεις – ξεναγήσεις όπως έχει το πρόγραμμα απο ντόπιο συνοδό – περιηγητή συνεργάτη του γραφείου μας.

Φ.Π.Α.

**ΔΕΝ ΠΕΡΙΛΑΜΒΑΝΕΙ**

\*Επιπλέον γεύματα, ποτά, διασκεδάσεις και ότι δεν αναφέρεται στο πρόγραμμα ή αναφέρεται ως προαιρετικό π.χ η κρουαζιέρα.

\* Φόροι ανθεκτικότητας (διαμονής) στο ξενοδοχείο.

**ΛΟΓΩ ΤΗΣ ΥΨΗΛΗΣ ΠΕΡΙΟΔΟΥ ΤΟΥ ΚΑΛΟΚΑΙΡΙΟΥ Η ΖΗΤΗΣΗ ΣΕ ΞΕΝ/ΧΕΙΑ & ΠΛΟΙΑ ΕΙΝΑΙ ΙΔΙΑΙΤΕΡΑ ΑΥΞΗΜΕΝΗ. ΓΙ ΑΥΤΟ ΠΑΡΑΚΑΛΟΥΜΕ ΤΟΥΣ ΦΙΛΟΥΣ ΠΟΥ ΕΝΔΙΑΦΕΡΟΝΤΑΙ ΓΙΑ ΤΗΝ ΣΥΜΜΕΤΟΧΗ ΤΟΥΣ ΣΤΗΝ ΕΚΔΡΟΜΗ ΝΑ ΔΗΛΩΣΟΥΝ ΜΕΣΑ ΣΤΙΣ ΗΜΕΡΟΜΗΝΙΕΣ ΠΟΥ ΑΝΑΓΡΑΦΕΙ ΤΟ ΠΡΟΓΡΑΜΜΑ.**